উইকিমিডিয়া বাংলাদেশ

উইকিমিডিয়া বাংলাদেশ (উইকিমিডিয়া বাংলাদেশ ফাউন্ডেশন বা উইকিমিডিয়াবিডি নামেও পরিচিত) হলো বাংলাদেশে নিবন্ধিত একটি অলাভজনক সংস্থা যা উইকিমিডিয়া প্রকল্পে তথা মুক্ত বিশ্বকোষ উইকিপিডিয়ায় যুক্ত বাংলাদেশী স্বেচ্ছাসেবকদের সহায়তার জন্য প্রতিষ্ঠিত হয়েছে। এটি উইকিমিডিয়া ফাউন্ডেশনের বিভিন্ন শিক্ষামূলক মুক্ত প্রকল্পের প্রচার এবং প্রসারের লক্ষ্যে সমগ্র বাংলাদেশ জুড়ে প্রতিষ্ঠানের সাথে কাজ করে। উইকিমিডিয়া ফাউন্ডেশন মার্কিন যুক্তরাষ্ট্রভিত্তিক একটি অলাভজনক প্রতিষ্ঠান, যারা বিশ্বজুড়ে ওয়েবভিত্তিক বেশকিছু সহযোগিতামূলক ও শিক্ষামূলক প্রকল্প পরিচালনা করে। উইকিপিডিয়া তার মধ্যে অন্যতম। ২০১১ সালে উইকিমিডিয়া বাংলাদেশ দক্ষিণ এশিয়ার দ্বিতীয় অধ্যায় বা চ্যাপ্টার হিসেবে উইকিমিডিয়া ফাউন্ডেশনের অনুমোদন লাভ করে এবং এটি ফাউন্ডেশন অনুমোদিত ৩৭টি আঞ্চলিক চ্যাপ্টারের একটি। ২০০৪ সালে ২৭শে জানুয়ারি বাংলা উইকিপিডিয়া চালু হয়। পরবর্তীতে বাংলাদেশে উইকিমিডিয়া প্রকল্পের প্রসারের লক্ষ্যে স্থানীয় চ্যাপ্টার গঠনের আলোচনা শুরু হয়। ২০০৯ সালে বাংলাদেশী উইকিপিডিয়া স্বেচ্ছাসেবকগণ বাংলাদেশে উইকিমিডিয়া ফাউন্ডেশনের অফিসিয়াল চ্যাপ্টার গঠনের জন্য কাজ শুরু করেন। সে অনুসারে ২০১১ সালের এপ্রিলে সংগঠনের গঠনতন্ত্র প্রণয়ন করে উইকিমিডিয়া ফাউন্ডেশনের কাছে উইকিমিডিয়া বাংলাদেশ চ্যাপ্টারের অনুমোদনের জন্য আবেদন করা হয়। ২০১১ সালের ৩রা অক্টোবর উইকিমিডিয়া ফাউন্ডেশনের বোর্ড অব ট্রাস্টিগণ উইকিমিডিয়া বাংলাদেশকে ফাউন্ডেশনের অফিসিয়াল চ্যাপ্টার হিসেবে অনুমোদন দেয়। ২০১২ সালের মে মাসে সংস্থাটি বাংলাদেশে স্থানীয় অনুমোদনের জন্য যৌথমূলধন কোম্পানি ও ফার্মসমূহের পরিদপ্তরে আবেদন করে। ২০১৪ সালের ৯ই জুন সমিতিসমূহের নিবন্ধন আইন ১৮৬০-এর অধীনে বাংলাদেশী নিবন্ধিত অলাভজনক সংস্থা হিসেবে বাংলাদেশ সরকারের অনুমোদন লাভ করে। ২০১৫ সালে প্রথমবারেরমত সংস্থাটি নিবন্ধিত সদস্য গ্রহণ শুরু করে। ভাষাগত দিক থেকে উইকিমিডিয়ার বাংলা প্রকল্পগুলো উইকিমিডিয়া বাংলাদেশের মূল ফোকাস হলেও, বাংলার পাশাপাশি অন্যান্য আঞ্চলিক ভাষার প্রকল্প যেমন সাঁওতালি উইকিপিডিয়া, বিষ্ণুপ্রিয়া মণিপুরী উইকিপিডিয়া ও ইংরেজি প্রকল্পগুলোর প্রসার ও সমৃদ্ধিতে সংস্থাটি কাজ করে থাকে। যদিও উইকিমিডিয়া বাংলাদেশ উইকিমিডিয়ার সব প্রকল্প নিয়েই কাজ করে তথাপি গুরুত্বপূর্ণ প্রকল্পসমূহ হচ্ছে: নিবন্ধিত সদস্যদের ভোটে উইকিমিডিয়া বাংলাদেশের সর্বোচ্চ বোর্ড বা নির্বাহী পরিষদের সদস্যগণ দুই বছর মেয়াদে নির্বাচিত হন। নিচের সদস্যবৃন্দ উইকিমিডিয়া বাংলাদেশের বর্তমান মেয়াদে (২০২৩-২৪) নির্বাহী পরিষদের সদস্য হিসেবে দায়িত্বরত রয়েছেন। শাবাব মুস্তাফা (সভাপতি) মাসুম আল-হাসান (সাধারণ সম্পাদক) মহীন রীয়াদ (কোষাধ্যক্ষ) আলী হায়দার খান তন্ময় (নির্বাহী সদস্য) তানভির রহমান (নির্বাহী সদস্য) অংকন ঘোষ দস্তিদার (নির্বাহী সদস্য) আর কে হান্নান (নির্বাহী সদস্য) দোলন প্রভা (নির্বাহী সদস্য) তানবিন ইসলাম সিয়াম (নির্বাহী সদস্য) উইকিমিডিয়া ফাউন্ডেশন প্রকল্পসমূহের প্রসারের লক্ষ্যে উইকিমিডিয়া বাংলাদেশ বিভিন্ন স্বেচ্ছাসেবী কার্যক্রম পরিচালনা করে থাকে। বাংলাদেশের বিভিন্ন স্থানে উইকিপিডিয়া সচেতনতা ও অবদান বিষয়ক কর্মশালা, উইকিপিডিয়ানদের মিটআপের আয়োজন, উইকিমিডিয়া প্রকল্পে বাংলাদেশী ছবি সমৃদ্ধির জন্য ছবি প্রতিযোগিতা, বাংলা উইকিপিডিয়ার নিবন্ধের মান ও সংখ্যা বৃদ্ধির জন্য নিবন্ধ প্রতিযোগিতা এবং উইকিপিডিয়া সম্মেলন এর মধ্যে উল্লেখযোগ্য। অন্যান্য কার্যক্রমের মধ্যে রয়েছে উইকিমিডিয়া প্রকল্পে নারীদের সম্পৃক্ততা বৃদ্ধির জন্য বিভিন্ন ধরনের সচেতনতা কর্মসূচি। বাংলা ছাড়াও সাঁওতালি উইকিপিডিয়া ও বিষ্ণুপ্রিয়া মণিপুরী উইকিপিডিয়া চালুর জন্য সংস্থাটি কাজ করেছে। ২০১৬ সাল থেকে বিশ্বের সবচেয়ে বড় বাৎসরিক ছবি প্রতিযোগিতা উইকি লাভস মনুমেন্টস ও ২০১৭ থেকে সংরক্ষিত স্থাপনার ছবি প্রতিযোগিতা উইকি লাভস আর্থ আয়োজন করে আসছে। যার মধ্যে ২০১৭ সালে বাংলাদেশের দুটি ছবি উইকি লাভস মনুমেন্টসে বৈশ্বিকভাবে তৃতীয় ও সপ্তম স্থান অর্জন করে। ২০১৬ সালে ইতালিতে অনুষ্ঠিত উইকিম্যানিয়া সম্মেলনে উইকিমিডিয়া বাংলাদেশের ‘উইকিপিডিয়া স্কুল প্রোগ্রাম’ শীর্ষক প্রকল্পটি শিক্ষামূলক তিনটি সেরা প্রকল্পের মধ্যে একটি বলে বিবেচিত হয়েছিল। সংস্থাটি অন্যান্য প্রতিষ্ঠানের সাথে যৌথভাবেও উইকিপিডিয়া প্রকল্পের সমৃদ্ধির জন্য কাজ করেছে তার মধ্যে উল্লেখযোগ্য হলো, বাংলাদেশ জাতীয় জাদুঘর, সুইডেনের দূতাবাস, ঢাকা, গ্রামীণফোনসহ অন্যান্য। ২০১৬ সালের শুরুতে উইকিমিডিয়া প্রকল্পে উইকিপিডিয়া জিরো ব্যবহারের মাধ্যমে ভিডিও পাইরেসি শুরু হলে সংস্থাটি উইকিমিডিয়া ফাউন্ডেশনের সাথে যৌথভাবে সচেতনতা বৃদ্ধির জন্য কাজ করে। বাংলা উইকিপিডিয়া উইকিমিডিয়া ফাউন্ডেশন বাংলাদেশ এশিয়াটিক সোসাইটি Paroutis, Sotirios (ফেব্রুয়ারি ১, ২০১৩)। "Wikimedia chapters"। Practicing Strategy: Text and Cases। SAGE। পৃষ্ঠা 243। আইএসবিএন 978-1849207508। সংগ্রহের তারিখ মার্চ ১৯, ২০১৬।  "উইকিপিডিয়ায় বাংলা চর্চা"। এনটিভি।  Kantho, Kaler। "একনজরে বাংলা উইকিপিডিয়া - কালের কণ্ঠ"। ১১ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০১৮।  Kantho, Kaler। "১৪ বছরে বাংলা উইকিপিডিয়া - কালের কণ্ঠ"।  "অনুমোদন পেল উইকিমিডিয়া বাংলাদেশ"। [স্থায়ীভাবে অকার্যকর সংযোগ] Wikimedia Bangladesh: a chapter's five-year journey, Wikipedia Signpost উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সদস্য নিচ্ছে উইকিমিডিয়া বাংলাদেশ - Campus2Career24.com"। www.campus2career24.com। ১০ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০১৮।  "Santhali becomes India's first tribal language to get own Wikipedia edition" (ইংরেজি ভাষায়)। hindustantimes.com। ৯ আগস্ট ২০১৮।  "উইকিপিডিয়ায় সাঁওতালি ভাষা"। banglatribune.com। আগস্ট ৭, ২০১৮। ১২ মে ২০১৯ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০১৮।  "রেজোলিউশন/নির্বাহী পরিষদের অফিস বিয়ারার নির্বাচন, জানুয়ারি ২০২৪"। উইকিমিডিয়া বাংলাদেশ। সংগ্রহের তারিখ ১ ফেব্রুয়ারি ২০২৪।  "নির্বাহী পরিষদ - উইকিমিডিয়া বাংলাদেশ"। bd.wikimedia.org। সংগ্রহের তারিখ ২০২২-০৩-২১।  BanglaNews24.com। "একুশের চেতনায় বাংলা উইকিপিডিয়া সমৃদ্ধ করার আহ্বান"।  "ঢাকা বিশ্ববিদ্যালয়ে উইকিপিডিয়ার কর্মশালা"।  "স্টেট ইউনিভার্সিটিতে উইকিপিডিয়া নিয়ে কর্মশালা অনুষ্ঠিত - আইটি কর্ণার - The Daily Ittefaq"।  "বাংলা উইকিপিডিয়ার ১০ বছর পূর্তিতে স¤পাদক সমাবেশ অনুষ্ঠিত"। www.jugantor.com।  BanglaNews24.com। "বাংলা উইকিপিডিয়ার ১০ বছর পূর্তিতে দেশব্যাপী নানা আয়োজন"।  "বাংলা উইকিপিডিয়ার দশম বছর পূর্তি উদযাপিত"। [স্থায়ীভাবে অকার্যকর সংযোগ] "বাংলাদেশে উইকিপিডিয়ার ১৫ বছর পূর্তি উদ্যাপন"।  "বাংলা - Kaler Kantho"। www.kalerkantho.com।  BanglaNews24.com। "ঢাকায় উইকিপিডিয়া এডিট-আ-থন"।  "ঢাকায় বাংলা উইকিপিডিয়ার ১৪তম প্রতিষ্ঠাবার্ষিকী উদ্‌যাপন"।  "নতুন বছরে নতুন লক্ষ্য"।  "যে বার্তা দিয়ে গেলেন জিমি ওয়েলস"।  "উইকি প্রতিযোগিতায় সেরা ১০-এ বাংলাদেশের দুটি ছবি - তরুণ কণ্ঠ - The Daily Ittefaq"।  BanglaNews24.com। "উইকিমিডিয়া বাংলাদেশ'র উদ্যোগে উইকিপিডিয়া কর্মশালা"।  http://www.daily-sun.com/printversion/details/294727/2018/03/12/Wiki-workshop-for-women-held "This Tribal Language Just Became India's First to Have Wikipedia Edition in Own Script!" (ইংরেজি ভাষায়)। ১০ আগস্ট ২০১৮।  "বাংলাদেশে উইকির প্রত্নতাত্ত্বিক স্থাপনার ছবি প্রতিযোগিতা - আইটি বিশ্ব - Jugantor"। www.jugantor.com। [স্থায়ীভাবে অকার্যকর সংযোগ] Kantho, Kaler। "জিতে আপনিও যেতে পারেন সুইডেন - কালের কণ্ঠ"।  "উইকিপিডিয়ার উদ্যেগে বাংলাদেশে আবারও ছবি প্রতিযোগিতা"। Boishakhionline। ২৫ জুন ২০১৮ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৮।  "Photos by Bangladeshi photographers among top 10 winners of Wikipedia contest"। ১৫ ডিসেম্বর ২০১৭।  "উইকিম্যানিয়ায় বাংলাদেশের প্রকল্প সেরা তালিকায়"।  https://www.grameenphone.com/node/3246 "Wikipedia's Piracy Police Are Ruining the Developing World's Internet Experience"। ২৭ এপ্রিল ২০১৬।  উইকিমিডিয়া কমন্সে উইকিমিডিয়া বাংলাদেশ সংক্রান্ত মিডিয়া রয়েছে। দাপ্তরিক ওয়েবসাইট উইকি ওয়েবসাইট মেটা-উইকিতে উইকিমিডিয়া বাংলাদেশ উইকিমিডিয়া বাংলাদেশের গঠনতন্ত্র ফ্রিনোডে উইকিমিডিয়া বাংলাদেশ: #wikimedia-bdসংযোগ ফেসবুকে উইকিমিডিয়া বাংলাদেশ টুইটারে উইকিমিডিয়া বাংলাদেশ ইন্সটাগ্রামে উইকিমিডিয়া বাংলাদেশ লিংকডইনে উইকিমিডিয়া বাংলাদেশ